hy en en hy en hy hy hy hy hy hy hy hy hy hy hy hy hy hy hy hy hy hy hy hy hy hy de hy hy en hy hy hy hy hy hy hy hy hy hy hy hy hy hy hy hy hy hy hy hy hy en hy hy de hy tr hy hy hy en hy hy en hy hy en hy hy en hy hy de hy hy hy en hy hy hy en hy hy en hy hy en hy hy en hy hy en hy hy hy en hy hy en hy hy en hy hy en hy hy en hy hy hy en hy hy en hy hy en hy hy en hy hy en hy hy hy en hy hy en hy hy en hy hy en hy hy en hy en en en
Այս շրջանին մեր շուկաները ողողուած են թուզի եւ խաղողի վաճառքով: Պտղավաճառներու մօտ, կառքերու վրայ կը պսպղան խաղողին եւ թուզին ախորժաբեր գոյնն ու տեսքը:
Սեպտեմբերին հասունցող համեղ ու քաղցր պտուղներէն է թուզը, որ հազարամեակներու պատմութիւն ունի: Անոր մասին յիշուած է նաեւ Աստուածաշունչին մէջ:
Ան ոչ միայն մեղրահամ պտուղ մըն է, այլեւ չափազանց առողջարար մարդուս մարմնին ու գործարաններուն համար:
Առաւօտեան ձիթաիւղին թաթխուած քանի մը թուզ մեր առողջութեան կը նպաստեն: Սակաւարիւնութենէ տառապող մարդոց խորհուրդ կու տանք ճաշակել այս հրաշալի պտուղը: Անոր սննդանիւթերը արեան բարձր ճնշումը կը կարգաւորեն: Թուզը մեր մարմինէն կը վանէ արեան վատ մաղձաճարպը (քոլեսթերոլը), կը նուազեցնէ ճարպաթթուներու քանակը եւ թոյլ չի տար, որ անոնք կուտակուին մեր զարկերակներուն մէջ: Անոր համար ալ անիկա կրնայ սրտի տագնապներուն լաւագոյն կանխարգելիչը դառնալ: Թուզին մէջ գտնուող  կրածինն (քալսիում) ու ֆոսֆորը կը նպաստեն մեր ոսկորներուն աճումին: Հետեւաբար ան կ’ամրացնէ նաեւ մեր ոսկրային հիւսուածքը:
Կրածինը կը նուազեցնէ սրտի անօթներուն լարուածութիւնը, կը թուլցնէ ու կը լայնցնէ զանոնք: Այսպիսով ան կը նուազեցնէ արեան լերդացումի հաւանականութիւնը: Թուզը կը նպաստէ նաեւ սրտի արագ տրոփումին կանոնաւորման եւ կը պայքարի լեարդի, երիկամներու, լինտերու եւ շնչառական գործարաններուն մէջ յառաջացած բորբոքումներուն դէմ: Թուզը բարերար ազդեցութիւն ունի նաեւ երկաթի պակասէ տառապող հիւանդներուն համար: Անոր ջրային կամ կաթնային եփուկը հրաշալի միջոց է պաղառութեան դէմ պայքարելու համար:
Թուզի չիրն ալ բարձր սննդամթերք պարունակող նիւթ մըն է, որ ձմրան կարելի է օգտագործել որպէս ջերմութիւն իջեցնող միջոց եւ սննդարար ուտեստ:
Թուզ ճաշակեցէ՛ք եւ առողջ եղէ՛ք:
Խաղողը իր իւրայատուկ համին եւ գեղեցիկ տեսքին շնորհիւ՝ սիրուած եւ տարածուած է աշխարհով մէկ: Քիչերը սակայն գիտեն, թէ որքան օգտակար է ան:
Խաղողը կը պայքարի հազի, գլխացաւի, մարսողական հարցերու եւ ստամոքսի բորբոքումներուն դէմ: Ան կը նուազեցնէ սրտի կաթուածներուն եւ երիկամային անբաւարարութեան վտանգը: Խաղողը ջերմուժ կը հաղորդէ մարմինին եւ կը կանխարգիլէ կրծքագեղձի եւ աղիքներու քաղցկեղները:
Խաղողը հարուստ է կալիումով, կրածինով եւ ֆոսֆորով: Ան կը պարունակէ նաեւ քիչ քանակով պղինձ, երկաթ, մակնեզիում, սելենիում, սոտիում եւ զինկ:
Խաղողը հարուստ է նաեւ C եւ A կենսանիւթերով:
Կարմիր խաղողի գինին կը թելադրուի խմել արեան տկարութենէ տառապողներուն, յատկապէս՝ կիներուն:
Խաղողի գինիին մասին քանի մը հետաքրքրական տեղեկութիւն.
-10.000 տարի առաջ Պատմական Հայաստանի տարածքին արդէն կը պատրաստէին ու կը խմէին կարմիր խաղողի գինին:
-Եւրոպայի մէջ խաղողի մշակմամբ սկսած են զբաղիլ յոյները, իսկ հետագային՝ Ք.ա. 7-րդ դարուն՝ նաեւ իտալացիներն ու ֆրանսացիները:
-Խաղողը բազմիցս նշուած է Սուրբ Գիրքին մէջ, ահա թէ ինչո՛ւ անիկա ազնուազարմ բոյս կը համարուի, իսկ խաղողի գինին՝ «սուրբ ըմպելիք»:
Ի՞ՆՉ Է ԺԱՆՏԱԽՏԸ ԿԱՄ ՔՈԼԵՐԱՆ
«ԷՐՏՈՂԱՆԻ ՎԱՐՉԱԿԱՐԳԸ»՝ ԱՆՈՂՈՔ ԱՄԲԱՍՏԱՆԱԳԻՐ ՄԸ
ՀԱՐՑԱԶՐՈՅՑ՝  ՀՅԴ ԵՐԻՏԱՍԱՐԴԱԿԱՆ ԳՐԱՍԵՆԵԱԿԻ ՊԱՏԱՍԽԱՆԱՏՈՒ ՑՕՂԻԿ ԱՇԸԳԵԱՆ ՀԵՏ
ԱՐԹՈՒՐ ՓԱՅՏԵԱՆ. «ՄԵՐ ԽՆԴԻՐՆԵՐԸ ԼԵԶՈՒԻ, ՀԱՅԻ ԻՆՔՆՈՒԹԵԱՆ ԵՒ ՄԵՐ ՄՇԱԿՈՅԹԻ ՊԱՀՊԱՆՈՒՄՆ ՈՒ ՏԱՐԱԾՈՒՄՆ ԵՆ ՆՈՐ ՍԵՐՆԴԻՆ ՄԷՋ»
ԱՐԹՈՒՐ ՓԱՅՏԵԱՆ. «ՄԵՐ ԽՆԴԻՐՆԵՐԸ ԼԵԶՈՒԻ, ՀԱՅԻ ԻՆՔՆՈՒԹԵԱՆ ԵՒ ՄԵՐ ՄՇԱԿՈՅԹԻ ՊԱՀՊԱՆՈՒՄՆ ՈՒ ՏԱՐԱԾՈՒՄՆ ԵՆ ՆՈՐ ՍԵՐՆԴԻՆ ՄԷՋ»
ԱՄՆ ՔՈՆԿՐԷՍԻՆ ՄԷՋ ՆԵՐԿԱՅԱՑՈՒԱԾ ԲԱՆԱՁԵՒՈՎ ԿԸ ՊԱՀԱՆՋՈՒԻ ԱՏՐՊԷՅՃԱՆԱԿԱՆ ՊԱՏԵՐԱԶՄԱԿԱՆ ՅԱՆՁԱԳՈՐԾՈՒԹԻՒՆՆԵՐՈՒ ՄԻՋԱԶԳԱՅԻՆ ՀԵՏԱՔՆՆՈՒԹԻՒՆ ԵՒ ԱՄԵՐԻԿԵԱՆ ՊԱՏԺԱՄԻՋՈՑՆԵՐ
ԱՐՑԱԽԻ ՊԱՏՈՒԻՐԱԿՈՒԹԻՒՆԸ ՀԱՆԴԻՊԱԾ Է ԱՄՆ ԱՐԵՒԵԼԵԱՆ ՇՐՋԱՆԻ ՀԱՅ ԴԱՏԻ ՅԱՆՁՆԱԽՈՒՄԲԻ ՂԵԿԱՎԱՐ ԿԱԶՄԻՆ ՀԵՏ
ՀԱՅ ԴԱՏԻ ԱՄԵՐԻԿԱՅԻ ՅԱՆՁՆԱԽՈՒՄԲԻՆ ՀՐԱՒԷՐՈՎ ՈՒԱՇԻՆԿԹԸՆ ԿԸ ԳՏՆՈՒԻ ԱՐՑԱԽԻ ՀԱՆՐԱՊԵՏՈՒԹԵԱՆ ԱՐՏԱՔԻՆ ԳՈՐԾՈՑ ՆԱԽԱՐԱՐ ԴԱՒԻԹ ԲԱԲԱՅԵԱՆ
ԵՒՐՈՊԱՅԻ ՀԱՅ ԴԱՏԻ ԳՐԱՍԵՆԵԱԿ. «ԱՏՐՊԷՅՃԱՆԻ ՅԱՐՁԱԿՈՂԱՊԱՇՏՈՒԹԻՒՆԸ ՀԱՅԱՍՏԱՆԻ ԴԷՄ ՊԵՏԱԿԱՆ ՄԱԿԱՐԴԱԿԻ ԱՅԼԱՏԵԱՑՈՒԹԵԱՆ ԴՐՍԵՒՈՐՈՒՄ է»
ՀԱՅ ԴԱՏԻ ԱՄԵՐԻԿԱՅԻ ՅԱՆՁՆԱԽՈՒՄԲԸ ԽԹԱՆԱԾ Է ԱՐՑԱԽԻ ՕԺԱՆԴԱԿՈՒԹԵԱՆ ՔՈՆԿՐԷՍԱԿԱՆ ՆՈՐ ԳՈՐԾԸՆԹԱՑ
ՀՀ ԿԳՄՍ ՆԱԽԱՐԱՐՈՒԹԵԱՆ ՆԵՐԿԱՅԱՑՈՒՑԱԾ ԿՐԹՈՒԹԵԱՆ ՉԱՓՈՐՈՇԻՉՆԵՐՈՒ ՆԱԽԱԳԻԾԻՆ ՄԱՍԻՆ
ՀՈԳԵՒՈՐ ԱՐԺԷՔՆԵՐԸ ՍԱԿԱՐԿՈՒՄԻ ԵՆԹԱԿԱՅ ՉԵՆ
Գաղութային Թեմական ԼՈՒՐԵՐ Յայտարարութիւններ
Proudly powered by WordPress | Theme: Newsup by Themeansar.